CELEX: C2004/179/10
Language: sl
Date: 2004-07-10 00:00:00
Title: Zadeva C-201/04: Predlog za sprejem predhodne odločbe na podlagi sodbe Hof van Beroep te Antwerpen (Belgija) z dne 27. aprila 2004 v zadevi Belgische Staat - Ministerie van Financiën proti N.V. Molenbergnatie

10.7.2004   
            
            
               SL
            
            
               Uradni list Evropske unije
            
            
               C 179/5
            
         Predlog za sprejem predhodne odločbe na podlagi sodbe Hof van Beroep te Antwerpen (Belgija) z dne 27. aprila 2004 v zadevi Belgische Staat - Ministerie van Financiën proti N.V. Molenbergnatie
   (Zadeva C-201/04)
   (2004/C 179/10)
   Hof van Beroep te Antwerpen je s sodbo z dne 27. aprila 2004 v zadevi Belgische Staat - Ministerie van Financiën proti N.V. Molenbergnatie, ki jo je sodno tajništvo prejelo dne 5. maja 2004, Sodišču Evropskih skupnosti predložil predlog za sprejem predhodne odločbe.
   Hof van Beroep te Antwerpen predlaga Sodišču, da odloči o naslednjih vprašanjih:
   
               1.
            
            
               Ali se členi 217 do 232 carinskega zakonika Skupnosti (Uredba Sveta (EGS) št. 2913/92 (1) z dne 12. oktobra 1992 o carinskem zakoniku Skupnosti), in sicer določbe Poglavja 3 („Izterjava zneska carinskega dolga“) Naslova VII („Carinski dolg“), ki je sestavljeno iz Oddelka 1 („Vknjižba in obvestitev dolžnika o znesku dajatev“ – členi 217 do 221) in Oddelka 2 („Roki in postopki plačila zneska dajatev“ – členi 222 do 232) uporabljajo za izterjavo carinskega dolga, ki je nastal pred 1. januarjem 1994, čeprav se je postopek izterjave uvedel oz. začel šele po 1. januarju 1994?
            
         
               2.
            
            
               Če je odgovor na prvo vprašanje pritrdilen, ali je treba sporočilo iz člena 221 carinskega zakonika Skupnosti, posredovati po vknjižbi zneska dajatve, drugače rečeno, ali mora biti sporočilo iz člena 221 carinskega zakonika Skupnosti posredovano pred vknjižbo zneska dajatve?
            
         
               3.
            
            
               Ali ima prepozno sporočilo dolžniku o znesku dajatev, se pravi sporočilo posredovano po poteku roka treh let iz člena 221(3) carinskega zakonika Skupnosti v prvotni različici (ki je veljala do zamenjave [ki je začela veljati dne 19. decembra 2000] s členom 1, tč. 17 Uredbe št. 2700/2000 (ES) Evropskega parlamenta in Sveta z dne 16. novembra 2000), za posledico nezmožnost postopka izterjave zadevnega carinskega dolga oz. odpis zadevnega carinskega dolga oz. kakšno drugo pravno posledico, čeprav bi carinski organi lahko znotraj tega roka treh let pravilno ugotovili natančen zakonsko dolgovan znesek dajatev?
            
         
               4.
            
            
               Ali morajo države članice določiti način, kako naj se dolžniku posreduje sporočilo zneska dajatev, ki ga predpisuje člen 221 carinskega zakonika Skupnosti?
               Če je odgovor na to vprašanje pritrdilen, ali se lahko država članica, ki ni določila načina, kako naj se dolžniku posreduje sporočilo zneska dajatev, ki ga predpisuje člen 221 carinskega zakonika Skupnosti sklicuje na to, da vsaka listina, v kateri je naveden znesek dajatve, ki je posredovana dolžniku (po opravljeni vknjižbi) ustreza sporočilu zneska dajatev dolžniku v smislu člena 221 carinskega zakonika Skupnosti, čeprav se ta listina pri tem ne sklicuje na člen 221 carinskega zakonika Skupnosti, niti ne določa, da gre za sporočilo zneska dajatve dolžniku.
            
         
      (1)  UL L 302, str. 1.